# Fotokonkursa ‘’Mans Dagdas novads’’ NOTEIKUMI

Fotokonkursa mērķi: veicināt iedzīvotāju radošo darbību un iesaistīšanos pilsētas dzīves veidošanā un notikumu atspoguļošanā; rosināt iedzīvotāju sabiedriskās aktivitātes.

Fotogrāfiju iesniegšana **no 2018. gada 08.oktobra līdz 2018.gada 1. novembrim**.

Labāko fotogrāfiju autori saņems dāvanā Dagdas novada pašvaldības kalendāru 2019.gadam.

# Vispārīgie noteikumi

* 1. Fotokonkursā drīkst piedalīties ikviens foto entuziasts, fotoamatieris vai profesionālis.
	2. Fotogrāfijas iesniedzējam obligāti ir jābūt fotogrāfijas autoram.
	3. Fotokonkursa tēma- Mans Dagdas novads.
	4. Attēls var būt uzņemts ar jebkādu fotokameru (digitālo, analogo), taču tam jābūt tehniski kvalitatīvam.
	5. Iesūtīt drīkst tikai 2017. un 2018. gadā uzņemtus fotogrāfijas.
	6. Fotokonkursa labākie darbi tiks ievietoti Dagdas novada kalendārā, publicēti Dagdas novada mājas lapā, izmantoti prezentācijas materiālu, dažādu suvenīru izgatavošanai un izstādes rīkošanai un citās aktivitātēs, kas saistītas ar Dagdas novada reklamēšanu.
	7. Fotokonkursa organizētāji patur sev tiesības iesūtītās fotogrāfijas izmantot 1.6 punktā minētajiem mērķiem, autortiesības un īpašumtiesības saglabājot autoram.
	8. Iesūtot fotogrāfijas konkursam, pretendents pieņem un piekrīt visām konkursa nolikumā noteiktajām prasībām.

# Saturiskie noteikumi

* 1. Fotogrāfijām ir jābūt fotografētām Dagdas novadā, kategorijas nav noteiktas.
	2. Attēlā redzamais nedrīkst pārkāpt vispārpieņemtās morāles un pieklājības normas vai būt aizskarošs.

# Tehniskās prasības

* 1. Attēlam jābūt taisnstūrveida (horizontāli, vertikāli) ar attiecību 2:3.
	2. Fotogrāfijas drīkst būt krāsainas vai melnbaltas.
	3. Fotogrāfijai jābūt dokumentāli korektai un nemanipulētai.
	4. Ar grafiskā dizaina programmām modificētas fotogrāfijas netiek pieņemtas. Pieļaujama ir bilžu apstrāde- gaišums, kontrasti, utt. Nav pieļaujamas kolāžas, mozaīkas, kombinētie kadri.
	5. Fotogrāfijām jābūt augstā izšķirtspējā un kvalitātē.
	6. Attēli var būt pagriezti (portrets vai ainava) un apgriezti (spoguļattēls).
	7. Aizliegta pārmērīga kopējā attēla krāsu nobīdes korekcija.
	8. Aizliegta manipulatīva iejaukšanās attēlā, mainot detaļas vai piešķirot tām īpašības, kuras dabā nav sastopamas.

# Fotogrāfiju iesniegšana

* 1. Viens autors drīkst iesniegt līdz 10 fotogrāfijām.
	2. Fotogrāfijas jāiesniedz JPG formātā.
	3. Fotogrāfijas var iesniegt, nosūtot tās uz e-pastu info@dagda.lv , norādot fotogrāfiju autora vārdu, uzvārdu, katras fotogrāfijas nosaukumu, vietu, kur fotogrāfija uzņemta .

# Kontaktinformācija

Dagdas novada pašvaldības Sabiedrisko attiecību un komunikāciju nodaļa

Adrese: Alejas iela 4, Dagda, Dagdas novads, LV-5674 Mob. tālrunis: 26621945, 29190911; e-pasts: info@dagda.lv